**О Б Щ И Н С К А И З Б И Р А Т Е Л Н А К О М И С И Я**

**Г Р А Д Х А С К О В О**

**П Р О Т О К О Л № 79**
Хасково, 12.12.2016 г.

Днес, 12.12.2016 г., в гр. Хасково, ОИК – Хасково проведе свое заседание.

Присъстваха:

 Председател: Пламен Стефанов Лечев

Заместник председател: Димитър Велев Димитров

 Членове: Венелин Карев Челебиев

 Георги Владимиров Димитров

 Славея Георгиева Костадинова

 Боряна Радкова Делчева

 Венета Недялкова Димитрова

 Ангел Йовчев Димитров

 Тодорка Стоянова Стоянова

 Марияна Иванова Коджаниколова

Отсъстващи – Секретаря Емине Адем Махмуд

Заседанието бе открито от председателя Лечев:

Колеги, откривам заседанието на ОИК – Хасково. Имаме кворум и може да вземаме решения.

Предлагам заседанието да протече при следния дневен ред:

1. Вземане на решение относно уведомяване на ЦИК за наличие на реализиран състав на разпоредбата на чл. 51, ал.2, т.6 от ИК, относно секретаря на ОИК Емине Махмуд.
2. Обсъждане и становище относно Решение № 374 от 06.12.2016год. по адм.д. 544/2016г. на АС-Хасково.

По точка **първа** от дневния ред докладва председателя:

Kолеги, в настоящото заседание за пореден трети път не участва секретаря на ОИК – Хасково, Емине Адем Махмуд. Не са представени и документи удостоверяващи уважителни причини за тези отсъствия. Считам, че е налице изпълнена хипотеза на чл. 51, ал.2 т.6 от ИК, поради което на основание чл.82, ал.1 от ИК, следва да бъде уведомена ЦИК за постановяване по компетентност на решение за предсрочно прекратяване на правомощията на член на ОИК-Хасково, а именно на секретаря Емине Адем Махмуд.

Има ли други предложения? Не постъпиха.

Гласували „ЗА“: Пламен Стефанов Лечев, Димитър Велев Димитров, Венелин Карев Челебиев, Георги Владимиров Димитров, Славея Георгиева Костадинова, Боряна Радкова Делчева, Венета Недялкова Димитрова, Ангел Йовчев Димитров, Тодорка Стоянова Стоянова и Марияна Иванова Коджаниколова.

Против – няма.

**Р Е Ш И :**

 Да бъде уведомена ЦИК-София, относно изпълнена хипотеза на чл. 51, ал.2 т.6 от ИК, поради което на основание чл.82, ал.1 от ИК, за постановяване по компетентност на решение за предсрочно прекратяване на правомощията на член на ОИК-Хасково, а именно на секретаря Емине Адем Махмуд.

По точка **втора** от дневния ред докладва председателя:

Колеги, в ОИК е получено Решение № 374 от 06.12.2016год. по адм.д. 544/2016г. на АС-Хасково, с което е обявен за недействителен резултата от изборите за кмет на кметство с.Тракиец, Община Хасково проведени на 02.10.2016г., обявен с Решение № 460-МИ/ 02.10.2016г. на ОИК-Хасково.

Моля за становище колеги:

Боряна Делчева: Колеги, по това дело като упълномощен представител на ОИК-Хасково, осъществих процесуално представителство и изцяло съм запозната с материалите по делото. Считам, че не е налице допуснато нарушение при упражняване на правомощията на ОИК-Хасково при произвеждане на частичния избор. Със съдебният акт, все пак е отменен резултат от решение на ОИК, като недействителен. Следва да отстоим позицията си.

Венелин Челебиев: След, като се запознах с мотивите на съдебния акт, с който е обявен за недействителен резултата от изборите за кмет на кметство с.Тракиец, Община Хасково проведени на 02.10.2016г., считам, че в него няма нито едно изложено обстоятелство относно допуснати нарушения на ИК от страна на ОИК. За периода на подготовка и провеждане на изборите на кмет на с.Тракиец, в ОИК – Хасково, няма нито една постъпила жалба, сигнал или каквато и да е друга информация относно установените от съда несъответствия на изготвения избирателен списък и действителния брой на правоимеещите гласоподаватели. Предвид горното считам, че не е налице правен интерес от обжалване на съдебния акт от страна на ОИК-Хасково.

Все пак следва да вземем решение за удължаване на упълномощаването на Боряна Делчева за изготвяне и подаване на отговор по евентуална жалба по цитираното дело от друга процесуално легитимирана страна в процеса.

Има ли други предложения? Не постъпиха.

Гласували „ЗА“: Пламен Стефанов Лечев, Димитър Велев Димитров, Венелин Карев Челебиев, Георги Владимиров Димитров, Славея Георгиева Костадинова, Боряна Радкова Делчева, Венета Недялкова Димитрова, Ангел Йовчев Димитров, Тодорка Стоянова Стоянова и Марияна Иванова Коджаниколова.

Против – няма.

**Р Е Ш И :**

Да не се подава касационна жалба от страна на ОИК – Хасково срещу Решение № 374 от 06.12.2016год. по адм.д. 544/2016г. на АС-Хасково, поради липса на правен интерес.

Да бъдат удължени правомощията на Боряна Делчева по изготвяне и подаване на отговор по евентуална жалба по цитираното дело от друга процесуално легитимирана страна в процес.

След изчерпване на дневния ред, заседанието на ОИК – Хасково бе закрито от председателя на комисията.

ПРЕДСЕДАТЕЛ:

Пламен Лечев

ЗАМ. ПРЕДСЕДАТЕЛ:

Димитър Велев